El Giusti entra a ła Academia Fiłarmonega de Verona int'el 1567, do ani dopo che ła istitusion ła se gaveva instała inte ła casa de San Vitale a Verona, proprietà de ła so fameja. Int'el 1583, sendo el soło erede de ła casa e del xardin Giusti de San Vitale, el se instała inte ła so nova proprietà, daspò ła rotura del contrato de łocasion co ła Academia. El steso ano el crea el so personal Ridotto Letterario, na asenblea che ła se trovava a casa soa par parlar in maniera informal de fiłosofia e de łiteradura.